Here is a page extracted from Wikipedia that may contain CSS, HTML, and a lot of unformatted text.

Title: Punda de ras Argualas
Content: A punda de ras Argualas (en castellano Pico de Argualas) ye una tuca pirenenca aragonesa que se troba situata en l'Alto Galligo, en o municipio de Pandicosa. Tien una altaria de 3.046 metros.

A primera puyada la fació en 1791 o capitán Vicente de Heredia. En a suya expedición construyó una fita de piedras dita sinyal d'Estibiecha, encara que no se sabe si lo fació en a punda de ras Argualas u como afirman atros autors en l'amanada punda de ra Liana.

A estación d'esquí d'Aramón Formigal fa itinerarios d'eliesquí por os Infiernos, Garmo Negro y o pico de ras Argualas.

Toponimia

L'orichen d'iste toponimo encara no ye guaire claro. Asinas William Dennis Elcock, en a suya obra "Toponimia del Valle de Tena" sinyala que podría estar formau por a palabra latina "ARVUM" (campo) y o diminutivo "-uala", fendo asinas referencia a un chicot prau de montanya.

D'atra man, Jesús Vázquez Obrador afirma en a suya obra sobre a "Toponimia de Sobremonte (Huesca) III: El Espacio agrícola" que o toponimo puet derivar d'a palabra "aruela", derivada d'a voz latina "AREOLA", emplegando una vegada mas o diminutivo "-uala", significando "puesto con poca vechetación a on creixe hierba curta y fina que se fa servir ta alimentar a o ganau".

Referencias

Vinclos externos 
 Descripción d' puyata a o Pico de ras Argualas.
  En www.mendikat.net

Argualas
Argualas
Argualas
Argualas
Argualas
Macizo de Pandicosa
Montanyas de l'Alto Galligo